Efter 4 Stanley Cup-triumfer på 5 sæsoner blev Gretzky, som på dette tidspunkt af mange blev anset som den bedste ishockeyspiller nogensinde, [[trade (sport)|tradet]] til [[Los Angeles Kings]] d. [[9. august]] [[1988]]. Tradet vakte stor opsigt i det ishockey-gale [[Canada]] og mange canadiere anså Gretzky for at være en forræder, mens andre mente at klubejer [[Peter Pocklington]] tradede Gretzky for personlig vindings skyld. Sagen var sågar oppe at vende i det canadiske parlament hvor et medlem af parlamentet, uden større succes, forlangte at regeringen skulle blokere for byttehandlen. Selvom dette trade blev startskuddet til enden for Edmontons dominans lykkedes det alligevel klubben at vinde mesterskabet uden Gretzky på holdet i [[1990]]. Det blev dog tydeligere og tydeligere at man i byttehandlen med Los Angeles Kings ikke havde fået nogle spillere der kunne erstatte Gretzky.
Sport